كولونيل ساندرز

كولونيل ساندرز، السمية الحقيقية ديالو هارلاند ديفيد ساندرز، تزاد ف 9 شتنبر 1890 ف ولاية إنديانا، وتوفى ف 16 دجنبر 1980 ف ولاية كينتاكي. هو راجل أعمال ميريكاني مشهور عالمياً بكونو المؤسس ديال سلسلة المطاعم كي إف سي لي متخصصة ف الدجاج المقلي.

 حياتو 
هارلاند ساندرز تزاد ف عائلة فقيرة، وملي كان صغير توفات ليه الأم، ولقى راسو هو المسؤول على خوتو. من صغره بدا يخدم، وخدم ف بزاف ديال المجالات: الفلاحة، السكك الحديدية، التأمين، وبعض الخدمات الأخرى، ولكن الاستقرار ما جاوش إلا منين كبر شوية.

 الخدمة ديالو 
ف الثلاثينات من القرن 20، ساندرز فتح مطعم صغير حد محطة ديال البنزين ف كنتاكي. تما بدا كيطيب الدجاج بطريقة خاصة بيه، باستعمال خلطة سرية فيها 11 نوع ديال الأعشاب والتوابل، لي ولات فيما بعد سر النجاح ديال كي إف سي.

ف الخمسينات القرن 20، ومنين كان عندو أكثر من 60 عام، قرر يوسّع المشروع ديالو باستعمال نظام الفرانشيز. بدا كيدور بين الولايات وكيقدم الوصفة ديالو للمطاعم، والنجاح كان كبير حتى ولات كي إف سي من أشهر الماركات ف العالم.

ف 1964، باع ساندرز الشركة، ولكن بقى الوجه الإشهاري ديالها، وزاد شهرة باللبسة البيضا وربطة العنق الكحلة.

 الوفاة 
كولونيل ساندرز توفى ف 16 دجنبر 1980 وعمره 90 عام.

 الإرث ديالو 
ساندرز كيتعتبر رمز ديال النجاح المتأخر، حيث وصل الشهرة والنجاح ف سن كبيرة. ومازال الوجه ديالو كيتستعمل حتى اليوم ف الإشهار ديال كي إف سي ف العالم كامل.

 مصادر 

تصنيف:زيادة 1890
تصنيف:بيزنيسمان ميريكاني